สวัสดีค่ะหนูมีปัญหาเรื่องประจำเดือนมาไม่ปกติเดือนที่เเล้วไม่มา1เดือนเเล้วก็เป็นเเต่เป็นไม่มากเดือนตุลาคมก็ยังไม่มาเลยค่ะหนูกังวลมาก
สวัสดีค่ะ การที่ประจำเดือนไม่มา อาจเกิดจาก1. การตั้งครรภ์ หากมีเพศสัมพันธ์ก็ย่อมมีโอกาสตั้งครรภ์ได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป และมักทำให้ประจำเดือนนานๆ มาสักครั้ง เช่น 2-3 เดือนมา 1 ครั้ง3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากมีเพศสัมพันธ์ ก็ควรตรวจหาการตั้งครรภ์ดูก่อนเป็นอันดับแรก หากตรวจไม่พบ ก็ให้รอดูประจำเดือนไปก่อน หากประจำเดือนขาดหายไปนานกว่า 3 เดือน ก็ควรไปพบแพทย์เพื่อตรวจหาสาเหตุดังกล่าวข้างต้นค่ะ